شەفەق
نیوز/ جاریگتر قەیران مووچەی خانەنشینیەیل لە سلێمانی هاتەدەر، ک خانەنشینیەیل وە خەرجنەکردن
مووچەیلیان سەرسام بوی، ک بڕیار بوی ئمڕوو یەکشەممە خەرج بکریەێد.
وەگورەی
لیست وەزارەت دارایی و ئابووری لە حکومەت هەرێم کوردستان، بڕیارە ئمڕوو مووچەی خانەنشینیەیل
مەدەنی وشمارەیگ لە وەزارەتەیل بەشەو بکریەێد.
یەکیگ
لە خانەنشینیەیل ک نەخوازێد ناوی ئاشکرا بوود، ئەرا ئاژانس شەفەق نیوز وت: فرە لە خانەنشینیەیل
لە ساعەت سێەی شەوەکی هاتنەسە بانکەیل سلێمانی، باوجی وەپیان وتیا مووچە نییە، هەرچەن
پویلیش لە بانک هەس، وەلێ فەرمان خەرجکردنی نەهاتیە.
خاڵو
ئەحمەد، خانەنشین پیریگە، وت: بڕیار بوی ئمڕوو مووچەی مانگ تەمووز بەشەو بکریەێد، وەلی
لەوەر هووکارەیلیگ نادیار ئەوە نەوی، و ئەرا زانیاری فرە لەلیمان هاتیە و خوەییش بیمارە
ولەی گەرمیە، وبەشیگمان پویل کرای ماشین نەیرێد تا گلەو بخوەێد.
خاڵو
ئەحمەد پرسیار لە هووکارەیل قەیران مووچە کرد ئایا ئیداریە یا داراییە؟، و پرسیاریش
کرد ئەرا لە هەولێر و دهۆک بەشەو کریا، ولە سلێمانی نیەکفێدە ری.
خاڵو
ئەحمەد داوا لە حکومەت کرد ریز لە ریش چەرمگ خانەنشینیەیل بگرن وبنووڕنە قوربانیداینیان
لە ساڵەیل خزمەتیان، و چە لەو ماوەیل گوزەشتە پیشکەش کردنە.
سەرچەوەیگ
ئاگادار لە بانک مەلکندی ئەرا ئاژانس شەفەق نیوز وت: دیرکەفتن خەرج مووچەگە لەوەر ئاڵشتکردن
خشتەی بەشەوکردنەگە بویە لەوەر پشوو مانگ موحەڕەم.
